Die Kings en die Scarlets het al vroeër dié seisoen teen mekaar gespeel, met die Walliesers wat tuis met 54-14 in die Parc y Scarlets-stadion gewen het.
♦ Die Kings se afrigter, Deon Davids, moes al ŉ keer of wat sy hande in die lug gegooi het oor die gebrek aan dissipline by sy span, maar sal hoop dat dit Vrydagaand beter gaan. Hy het twee manne wat in toetse geblaas het, Mark Lawrence en Stuart Berry, nadergetrek om die toepassing van die reëls aan die spelers te verduidelik.